text: বাঁকুড়া সদর মহকুমা পশ্চিমবঙ্গের বাঁকুড়া জেলার একটি মহকুমা। এই মহকুমা বাঁকুড়া পুরসভা এবং আটটি সমষ্টি উন্নয়ন ব্লক (বাঁকুড়া-১, বাঁকুড়া-২, বড়জোড়া, ছাতনা, গঙ্গাজলঘাটী, মেজিয়া ও শালতোড়া) নিয়ে গঠিত। এই আটটি ব্লকে দুটি সেন্সাস টাউন (বড়জোড়া ও বেলিয়াতোড়) এবং ৭৫টি গ্রাম পঞ্চায়েত বিদ্যমান।
  
  এলাকা 
  বাঁকুড়া পুরসভা ছাড়াও বাঁকুড়া সদর মহকুমায় বাঁকুড়া-১, বাঁকুড়া-২, বড়জোড়া, ছাতনা, গঙ্গাজলঘাটী, মেজিয়া ও শালতোড়া ব্লক আটটির অধীনে ৭৫টি গ্রাম পঞ্চায়েত ও দুটি সেন্সাস টাউন রয়েছে।
  
  ব্লক
  
  বাঁকুড়া-১ ব্লক 
  বাঁকুড়া-১ ব্লকের গ্রামীণ এলাকা ছয়টি গ্রাম পঞ্চায়েত নিয়ে গঠিত। এগুলি হল: আঁচুড়ি, জগদ্দলা-১, কালাপাথর, আঁধারথোল, জগদ্দলা-২ ও "কেঞ্জেকুড়া"। ব্লকটি বাঁকুড়া থানার অধীনস্থ। ব্লকের সদর বাঁকুড়া।
  
  বাঁকুড়া-২ ব্লক 
  বাঁকুড়া-২ ব্লকের গ্রামীণ এলাকা সাতটি গ্রাম পঞ্চায়েত নিয়ে গঠিত। এগুলি হল: বিকনা, কোষ্ঠিয়া, নাড়া, শানবান্ধা, জানবেদিয়া, মানকানালি ও পুরন্দরপুর। ব্লকটি বাঁকুড়া থানার অধীনস্থ। ব্লকের সদর কাশিয়াকোল।
  
  বড়জোড়া ব্লক 
  বড়জোড়া ব্লক দুটি সেন্সাস টাউন (বড়জোড়া ও বেলিয়াতোড়) এবং ১১টি গ্রাম পঞ্চায়েত (বড়জোড়া, ছান্দর, হাতাসুরিয়া, পোখরনা, ঘুতগোরিয়া, বেলিয়াতোড়, খানরারি, শহরজোড়া, বৃন্দাবনপুর, গোদারদিহি ও মালিয়ারা) নিয়ে গঠিত। ব্লকটি বড়জোড়া থানার অধীনস্থ। ব্লকের সদর বড়জোড়া।
  
  ছাতনা ব্লক 
  ছাতনা ব্লকের গ্রামীণ এলাকা ১৩টি গ্রাম পঞ্চায়েত নিয়ে গঠিত। এগুলি হল: আড়া, ধাবান, জিড়া, তেঘাড়ি, চীনাবাড়ি, ঘোষেরগ্রাম, মেট্যালা, ছাতনা-১, জামতোড়া, শালদিহা, ছাতনা-২, ঝুঞ্ঝকা ও শুশুনিয়া। ব্লকটি ছাতনা থানার অধীনস্থ। ব্লকের সদর ছাতনা।
  
  গঙ্গাজলঘাটী ব্লক 
  গঙ্গাজলঘাটী ব্লকের গ্রামীণ এলাকা দশটি গ্রাম পঞ্চায়েত নিয়ে গঠিত। এগুলি হল: বনসুরিয়া, গঙ্গাজলঘাটী, লছমনপুর, পিরাবনি, বড়শাল, গোবিন্দধাম, লাটিয়াবনি, ভক্তবাঁধ, কাপিস্তা ও নিত্যানন্দপুর। ব্লকটি গঙ্গাজলঘাটী থানার অধীনস্থ। ব্লকের সদর অমরকানন।
  
  মেজিয়া ব্লক 
  মেজিয়া ব্লকের গ্রামীণ এলাকা পাঁচটি গ্রাম পঞ্চায়েত নিয়ে গঠিত। এগুলি হল: অর্ধগ্রাম, কুশতোড়, রামচন্দ্রপুর, বনজোড়া ও মেজিয়া। ব্লকটি মেজিয়া থানার অধীনস্থ। ব্লকের সদর মেজিয়া।
  
  ওন্দা ব্লক 
  ওন্দা ব্লকের গ্রামীণ এলাকা ১৫টি গ্রাম পঞ্চায়েত নিয়ে গঠিত। এগুলি হল: চিঙ্গানি, লোদনা, নিকুঞ্জপুর, রামসাগর, চূড়ামণিপুর, মাজদিহা, ওন্দা-১, রতনপুর, কল্যাণী, মেদিনীপুর, ওন্দা-২, সাঁতোড়, কাঁটাবাড়ি, নাকাইজুড়ি ও পুনিশোল। ব্লকটি ওন্দা থানার অধীনস্থ। ব্লকের সদর ওন্দা।
  
  শালতোড়া ব্লক 
  শালতোড়া ব্লকের গ্রামীণ এলাকা আটটি গ্রাম পঞ্চায়েত নিয়ে গঠিত। এগুলি হল: বামুনতোড়, গোগড়া, পাবড়া, শালতোড়া, ঢেকিয়া, কানুরি, সালমা ও তিলুড়ি। ব্লকটি শালতোড়া থানার অধীনস্থ। ব্লকের সদর শালতোড়া।
  
  বিধানসভা কেন্দ্র 
  সীমানা নির্ধারণ কমিশনের সুপারিশ ক্রমে পশ্চিমবঙ্গের পরিবর্তিত বিধানসভা কেন্দ্র বিন্যাসে:
   বাঁকুড়া পুরসভা, বাঁকুড়া-১ ব্লক এবং বাঁকুড়া-২ ব্লকের জানবেদিয়া, মানকানালি ও পুরন্দরপুর গ্রাম পঞ্চায়েত নিয়ে বাঁকুড়া বিধানসভা কেন্দ্র গঠিত।
   বাঁকুড়া-২ ব্লকের অবশিষ্ট গ্রাম পঞ্চায়েত ও ওন্দা ব্লক নিয়ে ওন্দা বিধানসভা কেন্দ্র গঠিত।
   ছাতনা ব্লক নিয়ে ছাতনা বিধানসভা কেন্দ্র গঠিত।
   শালতোড়া ব্লক, মেজিয়া ব্লক ও গঙ্গাজলঘাটী ব্লকের বনসুরিয়া, বড়শাল, লছমনপুর ও লাটিয়াবনি গ্রাম পঞ্চায়েত নিয়ে শালতোড়া বিধানসভা কেন্দ্র গঠিত।
   গঙ্গাজলঘাটি ব্লকের অবশিষ্ট গ্রাম পঞ্চায়েত ও বড়জোড়া ব্লক নিয়ে বড়জোড়া বিধানসভা কেন্দ্র গঠিত।
   শালতোড়া বিধানসভা কেন্দ্রটি তফসিলি জাতি প্রার্থীদের জন্য সংরক্ষিত।
   শালতোড়া, বাঁকুড়া ও ছাতনা বিধানসভা কেন্দ্রগুলি বাঁকুড়া লোকসভা কেন্দ্রের অন্তর্গত।
   ওন্দা ও বড়জোড়া বিধানসভা কেন্দ্রদুটি বিষ্ণুপুর লোকসভা কেন্দ্রের অন্তর্গত।
  
  তথ্যসূত্র 
  
  বিষয়শ্রেণী:পশ্চিমবঙ্গের মহকুমা
  বিষয়শ্রেণী:বাঁকুড়া জেলার মহকুমা
title: বাঁকুড়া সদর মহকুমা